**P O Z V Á N K A**

**ALIAN s.r.o v spolupráci s RZP, a.s.**

organizuje akreditovaný študijný program sústavného vzdelávania

**NEODKLADNÁ PODPORA ŽIVOTNÝCH FUNKCIÍ**

v súlade s §2, ods. 5 vyhlášky MZ SR č. 366/2005 Z.z.

Termín konania: **09. september 2019**

Miesto konania: Hotel Alexander, Bardejov – Bardejovské Kúpele

Pasívna účasť: 8 kreditov

Účastnícky poplatok: 39 €, v cene je publikácia „Neodkladná resuscitácia“ s rozsahom 72 strán a občerstvenie počas kurzu.

Č. akreditácie MZ SR: Z23673-2013-OZdV, odborný garant MUDr. Milan Henčel, Mgr. Beáta Macejková

**PROGRAM JE URČENÝ PRE LEKÁROV, SESTRY A INÉ ZDRAVOTNÍCKE POVOLANIA**

**OBSAH VZDELÁVACIEHO PROGRAMU**

Spoločnosť RZP a.s. rozširuje a dopĺňa minimálny štandard obsahu výučby študijného programu sústavného vzdelávania „Neodkladná podpora životných funkcií“ o špecifické témy a nácviky zohľadňujúce konkrétne personálne a materiálno – technické podmienky účastníkov (napr. KPR v podmienkach ambulantného zdravotníckeho zariadenia, KPR v nemocnici, KPR v podmienkach lekárne...). Účastníci majú možnosť pri tréningu KPR použiť aj pomôcky vlastného resuscitačného setu, skontrolovať kompletnosť a funkčnosť jednotlivých pomôcok. Výučba teoretických vedomostí a nácvik praktických zručností je v súlade s aktuálnymi odporúčaniami pre resuscitáciu (Európska resuscitačná rada 2015).

 **Položka 1**

**Teoretické vedomosti v neodkladnej podpore životných funkcií u dospelých a detí vrátane automatickej externej defibrilácie tvoria najviac 40 % vzdelávacieho programu**

1. základná neodkladná podpora životných funkcií (BLS) – rozsah a miesto v systéme neodkladnej zdravotnej starostlivosti,
2. náhle zmeny zdravia a koncepcia Reťazca prežitia,
3. základné životné funkcie a ich vzťahy – funkčná anatómia a základná patofyziológia vo vzťahu k náhlym život ohrozujúcim a závažným zdravie ohrozujúcim stavom (Quintet prvej hodiny a iné),
4. hlavné zásady, činnosti a úkony v rámci BLS,
5. BLS – postupnosť úkonov a kardiopulmonálna resuscitácia (univerzálny algoritmus),
6. BLS – postupnosť úkonov a kardiopulmonálna resuscitácia dospelých,
7. BLS – postupnosť úkonov a kardiopulmonálna resuscitácia detí,
8. postupnosť úkonov a kardiopulmonálna resuscitácia novorodencov (len pre lekárov, sestry a pôrodné asistentky pracujúce na neonatologickom pracovisku, pracovisku anestéziológie a intenzívnej medicíny a na pôrodnej sále),
9. použitie automatickej externej defibrilácie,
10. špeciálne resuscitačné situácie – topenie, podchladenie, anafylaxia, gravidita, intoxikácie, úraz,
11. použitie defibrilácie (štandardnej),
12. BLS a akútny koronárny syndróm,
13. BLS a náhla cievna mozgová príhoda, kŕčové stavy,
14. BLS a ťažký úraz – dopravné nehody,
15. šok, krvácanie,
16. hypotermia, hypertermia,
17. popáleniny, poleptania,
18. bezvedomie – najčastejšie príčiny a prvá pomoc.

**Položka 2**

**Praktické skúsenosti a zručnosti v neodkladnej podpore životných funkcií u dospelých a detí vrátane automatickej externej defibrilácie tvoria najmenej 60 % vzdelávacieho programu**

**A. Praktické skúsenosti**

1. hlavné zásady pri poskytovaní BLS – zhodnotenie, bezpečnosť, volanie,
2. KPR dospelých a detí,
3. KPR a defibrilácia (automatická externá defibrilácia - nelekári, defibrilácia - lekári),
4. KPR novorodencov, pri tehotenstve, topení, anafylaxii, intoxikácii, podchladení,
5. polohovanie, vyslobodzovanie, premiestňovanie, imobilizačné techniky (chrbtica, končatiny),
6. uvoľnenie dýchacích ciest pri dusení sa cudzím telesom,
7. zastavenie krvácania, ošetrenie rán za použitia lekárničky,
8. riešenie modelových resuscitačných situácií,
9. farmakoterapia v rámci KPR – len lekári
10. manipulácia s kyslíkovou fľašou s redukčným prietokovým ventilom a súpravou na pripojenie samorozpínacieho vaku.

**B. Minimálny počet nacvičovaných situácií v simulovaných podmienkach**

KPR prakticky, pokiaľ nebude najmenej 75 % efektivita v počítačovom hodnotení.

**ĎALŠIE INFORMÁCIE**

**Pre obmedzený počet účastníkov je v prípade záujmu potrebné kontaktovať organizátora najneskôr do 26.07.2019:**

**e-mailom:** **alian@stonline.sk**

**monika.marusak@gmal.com**

 ALIAN s.r.o

 MUDr. Andrej Džupina, PhD., MBA

 konateľ